ΓΡΑΠΤΗ ΕΡΩΤΗΣΗ E-3675/00

υποβολή: Ursula Schleicher (PPE-DE) προς την Επιτροπή

(27 Νοεμβρίου 2000)

Θέμα: Ειδικές ρυθμίσεις για την πρόσβαση σε πανεπιστήμια της Πορτογαλίας μελών οικογενειών των ευρωϋπαλλήλων

Η Επιτροπή, στην απάντησή της στη γραπτή μου ερώτηση Ε-2898/98(1) ανακοίνωσε στις 30 Νοεμβρίου 1998, ότι κατόπιν μιας νομοθετικής τροποποίησης (1998), δεν ισχύουν πλέον προνομιακές ειδικές ρυθμίσεις για την πρόσβαση σε πανεπιστήμια της Πορτογαλίας για μέλη των οικογενειών των ευρωϋπαλλήλων.

Αληθεύουν πληροφορίες, σύμφωνα με τις οποίες αυτή η νομική κατάσταση τροποποιήθηκε εκ νέου εις βάρος των αποφοίτων των ευρωπαϊκών σχολείων, των οποίων κανένας από τους γονείς δεν εργάζεται στην ΕΕ; Εάν ναι, πώς αξιολογεί η Επιτροπή αυτή τη νομική κατάσταση λαμβάνονταςπόψη την ευρωπαϊκή θεμελιώδη αρχή της ισότητας ευκαιριών τόσο από την πλευρά των πορτογάλων πολιτών που ευρίσκονται σε μειονεκτική θέση όσο και έναντι των αποφοίτων των ευρωπαϊκών σχολών από άλλα κράτη μέλη της ΕΕ;

(1) ΕΕ C 135 της 14.5.1999, σελ. 135.

Απάντηση της κ. Reding εξ ονόματος της Επιτροπής

(6 Φεβρουαρίου 2001)

Όσον αφορά τη μεταχείριση που επιφυλάσσουν τα πορτογαλικά πανεπιστήμια στους αποφοίτους των ευρωπαϊκών σχολείων, η Επιτροπήπενθυμίζει τη δήλωση της 15ης Οκτωβρίου 1997 του Ανώτατου Συμβουλίου αυτών των σχολείων με θέμα την αναφορά αριθ. 263/96 του κ. Machado. Σύμφωνα με τη δήλωση αυτή, το ευρωπαϊκό απολυτήριο (baccalaurat) που χορηγούν τα ευρωπαϊκά σχολεία είναι ο ίδιος τίτλος σπουδών για όλους τους μαθητές αδιακρίτως κατηγοριών.

Το άρθρο 5 παρ. 2 της σύμβασης της 12ης Απριλίου 1957 προβλέπει ότι οι κάτοχοι αυτού του τίτλου έχουν στις αντίστοιχες χώρες τους όλα τα δικαιώματα που απορρέουν από την κατοχή του διπλώματος ή πιστοποιητικού που απονέμεται στο τέλος των δευτεροβάθμιων σπουδών σε αυτήν τη χώρα και μπορούν να ζητήσουν, με τα ίδια δικαιώματα όπως οι ημεδαποί κάτοχοι ισότιμων τίτλων, να γίνουν δεκτοί για σπουδές σε οποιοδήποτε πανεπιστήμιο λειτουργεί στην επικράτεια των συμβαλλόμενων μερών.

Κατά γενική αρχή πρέπει ναπενθυμισθεί ότι η οργάνωση των εκπαιδευτικών συστημάτων, περιλαμβανομένων της αναγνώρισης των τίτλων και του καθορισμού των συνθηκών πρόσβασης στα πανεπιστήμια, ανήκει στην αρμοδιότητα των κρατών μελών. Κατά συνέπεια και με την επιφύλαξη της αυστηρής τήρησης του άρθρου 12 της συνθήκης ΕΚ, το οποίο απαγορεύει οποιαδήποτε άμεση ή έμμεση διάκριση λόγω ιθαγενείας, οι αρμόδιες αρχές δικαιούνται κατ' αρχήν να εξαρτήσουν την πρόσβαση στα πανεπιστήμια από την ακαδημαϊκή αναγνώριση των προσόντων που αποκτήθηκαν σε άλλο κράτος μέλος.

Τα κράτη μέλη έχουν αρμοδιότητα να συνάπτουν διμερείς συμφωνίες με τα άλλα κράτη μέλη, οι τίτλοι σπουδών των οποίων θεωρούν ότι πληρούν τις εθνικές απαιτήσεις. Εξ άλλου έτσι συνέβη με τη σύμβαση της 12ης Απριλίου 1957.

Τα κράτη μέλη έχουν επίσης αρμοδιότητα να αποφασίζουν ότι οι ενδιαφερόμενοι που είναι κάτοχοι ισότιμου τίτλου ευρωπαϊκού ή άλλου απολυτηρίου πόκεινται στις ίδιες διαδικασίες επιλογής για να γίνουν δεκτοί σε ακαδημαϊκή ειδικότητα ή εκπαιδευτικό ίδρυμα με εκείνες που ενδεχομένως εφαρμόζονται στους κατόχους εθνικών τίτλων σπουδών.

Όσον αφορά τους κανόνες που εφαρμόζονται στους κατόχους πορτογαλικού απολυτηρίου δευτεροβάθμιας εκπαίδευσης, η Επιτροπήπενθυμίζει ότι πρόκειται για κατάσταση αμιγώς εσωτερική, η οποία δενπόκειται στο Κοινοτικό Δίκαιο.

Η Επιτροπή επιθυμεί ναπενθυμίσει σχετικά ότι, βάσει του καταστατικού των ευρωπαϊκών σχολείων, αρμόδιο για την εφαρμογή της σύμβασης που ιδρύει τα ευρωπαϊκά σχολεία και για την νόμιμη εκπροσώπησή τους είναι τα Ανώτατο Συμβούλιο. Ωστόσο, προκειμένου να επιταχυνθεί η επεξεργασία του φακέλλου, η Επιτροπή θα έλθει σε επαφή με το Ανώτατο Συμβούλιο σχετικά με τις νομοθετικές μεταβολές που αναφέρει η αξιότιμη βουλευτής στην ερώτησή της, προκειμένου το Συμβούλιο να ζητήσει πληροφορίες από τις πορτογαλικές αρχές. Η Επιτροπή δεν έχει ενημερωθεί γι' αυτές τις μεταβολές.